Diari Oficial de la Generalitat Valenciana


Sumari del DOGV 7915, del 11-11-2016 (2016/8895)

RESOLUCIÓ de 2 de novembre de 2016, del director de l'Agència Valenciana de Foment i Garantia Agrària (AVFGA), per la qual es concedeix i es regula l'ajuda preparatòria als grups d'acció local provisionals seleccionats per la Resolució de la Direcció General de Desenvolupament Rural i Política Agrària Comuna de 14 d'octubre de 2016.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7915

Data del DOGV
:   11-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/8895


Data del document
:   02-11-2016

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 2 de novembre de 2016, del director de l'Agència Valenciana de Foment i Garantia Agrària (AVFGA), per la qual es concedeix i es regula l'ajuda preparatòria als grups d'acció local provisionals seleccionats per la Resolució de la Direcció General de Desenvolupament Rural i Política Agrària Comuna de 14 d'octubre de 2016. [2016/8895]  
El Programa de Desenvolupament Rural de la Comunitat Valenciana 2014-2020, aprovat per la Decisió de la Comissió Europea de 28 de juliol de 2015, té entre els seus objectius «la diversificació de l'activitat econòmica de les zones rurals i el suport a la iniciativa Leader».  
En particular, la mesura 19 del PDR té com a objecte el «suport per al desenvolupament local de Leader». Aquesta mesura es basa en el desenvolupament i implementació d'una estratègia de desenvolupament local a través de Grups d'Acció Local (GAL) que representen els interessos de cada comunitat territorial.  
Per a aplicar aquesta mesura cal elegir els corresponents grups d'acció local i les seues estratègies de desenvolupament local participatiu (EDLP), per a això la Conselleria d'Agricultura, Medi Ambient, Canvi Climàtic i Desenvolupament Rural, va dictar l'Ordre 5/2016, d'11 d'abril de 2016, per la qual es convocava i regulava la selecció dels grups d'acció local Leader 2014-2020 i de les estratègies de desenvolupament local participatiu (EDLP), i en la qual es van establir els requisits que havien de reunir les organitzacions candidates i el procediment i els criteris de selecció d'aquestes.  
En aquest procediment de selecció dels GAL, correspon a la Direcció General de Desenvolupament Rural i Política Agrària Comuna, la selecció dels GAL provisional (article 14.4 de l'Ordre 5/2016), que més avant i després de la presentació i aprovació de les respectives EDLP, seran designats GAL Leader 2014-2020.  
D'altra banda, i de conformitat amb el que estableix l'article 35.1, lletra a, del Reglament (UE) núm. 1303/2013, del Parlament Europeu i del Consell, de 17 de desembre de 2013, i la submesura 19.1.1 del PDR CV 2014-2020, l'esmentada Ordre 5/2016 regula en l'article 21 l?«ajuda preparatòria», i estableix que «1. mitjançant una resolució de la persona titular de la direcció de l'Agència Valenciana de Foment i Garantia Agrària s'articularà l'ajuda preparatòria destinada als GAL seleccionats de manera provisional per a la creació de capacitats, la formació i l'establiment de xarxes amb vista a la preparació i posada en pràctica d'una EDLP, així com per a l'elaboració de la mateixa EDLP. 2. Seran beneficiaris d'aquesta ajuda tots els GAL seleccionats de manera provisional, per la qual cosa aquesta ajuda no té caràcter de concessió de concurrència competitiva», i en el mateix sentit l'article 14.5 de l'ordre esmentada estableix que «les associacions candidates seleccionades com a GAL provisional, tindran dret a l'ajuda preparatòria de l'estratègia, prevista en l'article 35 del Reglament (UE) núm. 1303/2013, sense perjudici que l'EDLP siga finalment seleccionada o no, a partir del moment en què estiguen seleccionades, per als costos establits en l'article 35.1, lletra a, del reglament esmentat.  
  
Així doncs, atenent que mitjançant la Resolució de la directora general de Desenvolupament Rural i Política Agrícola Comuna de 14 d'octubre de 2016 s'ha realitzat la selecció dels GAL provisional d'acord amb el que disposa l'Ordre 5/2016 (DOGV 7905, 27.10.2016).  
Fent ús de les facultats que em confereix l'article 13.h del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària, resolc:  
  
  
Primer  
Concedir l'ajuda preparatòria de l'estratègia de desenvolupament local participatiu (EDLP) per import de 320.000 euros als grups d'acció local provisional seleccionats per la Resolució de la directora general de Desenvolupament Rural i Política Agrícola Comuna de 14 d'octubre de 2016 i que es mencionen en l'annex I d'aquesta resolució.  
Aquesta ajuda està cofinançada pel FEADER en un 53 % en el marc de la mesura 19 del PDR de la Comunitat Valenciana 2014-2020, i la resta és aportació nacional.  
Tenint en compte que cada GAL provisional ha de rebre una dotació igual i que el nombre de candidats seleccionats com a GAL provisional ascendeix a 10, es concedeix a cada un d'ells 32.000,00 euros.  
  
Segon  
Autoritzar i disposar la despesa de l'ajuda preparatòria destinada als GAL provisional per les quanties que s'indiquen en l'annex I, amb càrrec de la línia de subvenció SE832000 del capítol IV dels pressupostos de l'Agència Valenciana de Foment i Garantia Agrària de 2017, condicionat a l'existència de pressupost adequat i suficient en el pressupost de despeses de l'AVFGA per a l'exercici 2017.  
  
Tercer  
Aquesta ajuda preparatòria, que com diu l'article 21 de l'Ordre 5/2016, té com a objecte «la creació de capacitats, la formació i l'establiment de xarxes amb vista a la preparació i posada en pràctica d'una EDLP, així com l'elaboració de la mateixa EDLP», es regirà per les següents normes de justificació:  
  
Norma 1. Període de subvencionabilitat  
El període de subvencionabilitat de les despeses comprendrà des del dia de la publicació en el Diari Oficial de la Generalitat Valenciana de la resolució de selecció dels GAL provisional fins a la presentació de sol·licitud d'admissió de l'Estratègia de desenvolupament local participatiu (article 16.1 i annex VII de l'Orde 5/2016).  
  
Norma 2. Despeses subvencionables  
Es considerarà despesa realitzada la que haja sigut efectivament pagada per les entitats beneficiàries en el període de subvencionabilitat.  
Les despeses subvencionables podran incloure:  
a) Accions de formació per a les parts interessades locals.  
b) Estudis relatius a la zona en qüestió.  
c) Costos relacionats amb el disseny, preparació i presentació de l'EDLP, inclosos costos d'assessorament i costos per a accions relacionades amb les consultes de les parts interessades als efectes de la preparació de l'estratègia.  
d) Costos administratius (costos de funcionament i de personal) vinculats a la redacció de l'EDLP.  
No serà subvencionable l'impost sobre el valor afegit excepte quan no siga recuperable.  
  
Norma 3. Subcontractació  
Els candidats a GAL podran subcontractar l'execució de les activitats necessàries per al disseny, la presentació i la preparació de la implementació de les EDLP fins a un màxim del 70 % de l'ajuda pública total concedida.  
En els altres aspectes relatius a la subcontractació, caldrà ajustar-se al que disposa l'article 29 de la Llei 38/2003, de 17 de novembre, General de Subvencions, i l'article 68 del Reial Decret 887/2006, de 21 de juliol.  
  
Norma 4. Intensitat de l'ajuda  
Se subvencionarà el 100 % de les despeses elegibles, fins al límit de la quantia de la subvenció concedida.  
  
Norma 5. Sol·licitud de pagament i justificació del gasto  
Una vegada presentada l'EDLP dins del termini i la forma escaient, podrà sol·licitar-se el pagament de l'ajuda preparatòria mitjançant justificació per part de l'entitat beneficiària del compliment de les condicions imposades i de la consecució de la finalitat o els objectius previstos en la present resolució, i revestirà la forma de compte justificatiu amb aportació de justificants de la despesa realitzada, que s'adjuntarà a la sol·licitud de pagament.  
El termini màxim per a la presentació de la sol·licitud de pagament i documentació que l'adjunta, venç el dia 28 de febrer de 2017, a excepció de les despeses corresponents a la cotització a la Seguretat Social i retencions d'IRPF, que podran presentar-se fins al 20 d'abril.  
Les sol·licituds de pagament, que hauran de dirigir-se al titular de la direcció general amb competències en desenvolupament rural, i es presentaran preferentment en el Registre General del complex administratiu 9 d'Octubre, sense perjuí de les formes previstes en la legislació de procediment administratiu comú, contindrà:  
a) El compte justificatiu amb aportació de justificants de despesa, estarà integrat per:  
- Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.  
- Una memòria econòmica justificativa del cost de les activitats realitzades, que contindrà:  
- Una relació classificada i individualitzada de les despeses de l'activitat subvencionada, amb identificació de la persona o entitat creditora i del document, el seu import, data d'emissió i, si és el cas, data de pagament, degudament ordenat i numerat.  
- Les despeses de personal es justificaran presentant els contractes de treball, nòmines, justificants de pagaments dels salaris, documents acreditatius de l'ingrés per retencions d'IRPF, TC1 o, si és el cas, transferència bancària i TC2, així com el comunicat de dedicació horària a l'activitat subvencionada.  
- Les factures o documents de valor probatori equivalent en el tràfic jurídic mercantil o amb eficàcia administrativa incorporats en la relació de despeses a què es fa referència en l'apartat anterior i, si és el cas, la documentació acreditativa del pagament, de conformitat amb l'article 60.4 del Reglament (UE) núm. 1305/2013, del Parlament Europeu i del Consell, de 17 de desembre de 2013.  
L'acreditació de les despeses també podrà efectuar-se mitjançant factures electròniques, sempre que complisquen els requisits exigits per a la seua acceptació en l'àmbit tributari.  
b) Certificat d'estar al corrent en el pagament de les obligacions tributàries amb l'Agència Estatal de l'Administració Tributària, la Tresoreria General de la Seguretat Social i la Generalitat Valenciana, o autorització expressa per la qual faculta per a obtindre directament via telemàtica aquesta informació.  
c) Declaració responsable d'altres ajudes obtingudes i/o sol·licitades a qualsevol altre organisme, tant públic com privat, per a la realització total o parcial de l'activitat per a la qual se sol·licita la subvenció i compromís de declarar en el futur qualsevol altra ajuda sol·licitada o rebuda.  
  
d) Declaració responsable de no estar sotmés a les prohibicions per a obtindre la condició de beneficiari establides en l'article 13 de la Llei 38/2003, de 17 de novembre, General de Subvencions.  
e) Dades bancàries per a l'ingrés de l'ajuda.  
f) Qualsevol altra documentació o informació que es considere oportuna per la direcció general competent en desenvolupament rural per a la justificació de les despeses realitzades o el compliment dels requisits exigits.  
  
Norma 6. Moderació de costos  
1. Quan l'import de la despesa a subcontractar supere les quanties establides en la disposició addicional segona de la Llei 5/2013, de 23 de desembre, de mesures fiscals, de gestió administrativa i financera i d'organització de la Generalitat, per al contracte menor, el beneficiari haurà de sol·licitar com a mínim tres ofertes de diferents proveïdors, amb caràcter previ a la contractació del compromís, la prestació del servei o l'entrega del bé, llevat que per les seues especials característiques no hi haja en el mercat suficient nombre d'entitats que els realitzen, presten o subministren.  
En aquells casos en què l'oferta finalment executada no siga la de menor import econòmic, el beneficiari haurà de justificar expressament en una memòria les raons que van motivar aquesta decisió. En aquest supòsit si les raons esmentades no estan motivades en consideracions tècniques, financeres o altres condicionants de l'execució de l'actuació, l'òrgan gestor podrà minorar o fins i tot eliminar del còmput total de despesa subvencionable a liquidar l'import atribuït pel beneficiari a aquesta actuació objecte de discrepància.  
2. En el cas de despeses en concepte de dietes, desplaçaments, allotjament i manutenció, sempre que aquestes estiguen directament relacionades amb l'objecte de l'ajuda, es limitaran amb el que estableix el Decret 64/2011, de 27 de maig, del Consell, i el Decret 95/2014, de 13 de juny, pels quals es modifica el Decret 24/1997 sobre indemnitzacions per raó de servei i gratificacions per serveis extraordinaris, i hauran d'estar aquestes despeses degudament justificades documentalment.  
3. En el cas de despeses del personal contractat per al període d'elaboració de l'EDLP per l'entitat beneficiària, l'import dels salaris, a temps complet, es limitaran de conformitat amb les retribucions del personal funcionari al servei de la Generalitat amb el detall següent:  
  
- Tècnic: A1/A2 22 E040  
€ Administratiu/Auxiliar administratiu: C1/C2 14 E019  
  
Norma 7. Instrucció del procediment de pagament  
1. Una vegada presentada la sol·licitud de pagament amb la seua corresponent documentació, la instrucció del procediment de tramitació dels expedients serà duta a terme per la subdirecció competent en matèria de desenvolupament rural com a òrgan instructor.  
2. En el supòsit que les sol·licituds no reunisquen els requisits exigits o la documentació presentada no siga la preceptiva es requerirà per escrit els sol·licitants perquè en un termini de 10 dies procedisquen a esmenar o acompanyar la documentació d'acord amb el que s'ha requerit, amb indicació expressa que si no ho fan així es considerarà que han desistit de la seua sol·licitud de subvenció, amb una resolució prèvia, d'acord amb el que preveu l'article 68 de la Llei 39/2015, de 1 d'octubre, del Procediment Administratiu Comú de les Administracions Públiques.  
3. L'òrgan instructor pot requerir al sol·licitant informació més ampliada, i efectuar les actuacions que considere necessàries per a la determinació i comprovació de dades, tot això als efectes d'una adequada tramitació del procediment fins a la seua resolució.  
4. A la vista de la documentació justificativa prevista en la present, així com del conjunt d'obligacions imposades a l'entitat beneficiària, i a proposta de la subdirecció competent en matèria de desenvolupament rural, el/la director/a general competent en matèria de desenvolupament rural, resoldrà sobre el pagament definitiu de l'ajuda.  
  
Norma 8. Resolució de pagament  
1. Les sol·licituds de pagament seran resoltes pel/per la director/a general competent en matèria de desenvolupament rural, segons l'Acord de 26 d'abril de 2012 pel qual es deleguen les funcions d'autorització del pagament de fons FEADER entre l'organisme pagador i els distints òrgans administratius de la Conselleria d'Agricultura, Pesca i Alimentació, així com de la Conselleria de Medi Ambient, Aigua, Urbanisme i Habitatge, o acord que el substituïsca.  
2. La resolució serà motivada i contindrà la informació següent: la despesa justificada, la quantia de l'ajuda concedida, les administracions que financen les ajudes (comunitària, nacional o autonòmica) i els seus percentatges de participació.  
  
Norma 9. Incompliments reintegraments i sancions  
1. En el cas de justificar despeses per un import que no siga igual o superior al pressupost total de les activitats previstes, es procedirà a la minoració de la subvenció en proporció a les despeses efectivament justificades.  
2. Seran causa de reintegrament total o parcial de les quantitats percebudes amb els interessos corresponents o de pèrdua del dret a la subvenció si no s'ha procedit al pagament, les previstes en els articles 36 i 37 de la Llei 38/2003, de 17 de novembre, General de Subvencions, així com en el títol X, capítol III, de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
3. Sense perjudici del que preveuen els apartats anteriors, quan els fets puguen ser constitutius d'infracció administrativa s'iniciarà el corresponent procediment sancionador, segons el que preveu el títol IV de la Llei 38/2003, de 17 de novembre, General de Subvencions, en els seus preceptes bàsics, així com el títol X, capítol IV, de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
4. Les infraccions administratives comeses en relació amb l'ajuda preparatòria regulada en aquesta resolució se sancionaran de conformitat amb els articles 63 del Reglament d'execució (UE) núm. 809/2014, de la Comissió, de 17 de juliol de 2014; 64 del Reglament (UE) núm. 1306/2013, del Parlament Europeu i del Consell, de 17 de desembre de 2013, i 129 del Decret Legislatiu 1/2010, de 2 de març.  
  
5. No s'imposaran sancions administratives en els casos previstos en l'article 64.2 del Reglament (UE) núm. 1306/2013, del Parlament Europeu i del Consell de 17 de desembre de 2013.  
  
Norma 10. Clàusula de supletorietat  
En allò no previst en les presents normes de justificació de la despesa per al pagament de l'ajuda preparatòria, caldrà ajustar-se al que disposen els cossos normatius següents:  
- Llei 38/2003, de 17 de novembre, General de Subvencions.  
- Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
- Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
  
  
Quart  
D'acord amb el que estableix l'article 18 de la Llei 38/2003, General de Subvencions, l'Agència Valenciana de Foment i Garantia Agrària, com a autoritat de gestió del programa de desenvolupament rural publicarà, en versió electrònica o impresa, la relació de beneficiaris, els imports corresponents de les ajudes concedides i la seua finalitat, així com la indicació de la convocatòria, el programa i crèdit pressupostari a què s'imputen, de conformitat amb el que estableix l'article 111 del Reglament (UE) 1306/2013, del Parlament Europeu i del Consell, de 17 de desembre de 2013, sobre el finançament, gestió i seguiment de la Política Agrícola Comuna, pel qual es deroguen els reglaments (CE) núm. 352/78, (CE) núm. 165/94, (CE) núm. 2799/98, (CE) núm. 814/2000, (CE) núm. 1290/2005 i (CE) núm. 485/2008 del Consell.  
  
  
Cinqué  
L'import de les subvencions regulades en aquesta resolució no podrà ser de tal quantia que en concurrència amb subvencions o ajudes d'altres administracions públiques, ens públics o privats nacionals, de la Unió Europea o d'organismes internacionals, supere el cost de l'activitat exercida, i seran incompatibles amb la percepció d'ajudes comunitàries per al mateix fi en virtut del Reglament (UE) núm.1305/2013, del Parlament Europeu i del Consell, de 17 de desembre de 2013 relatiu a l'ajuda al desenvolupament rural a través del Fons Europeu Agrícola de Desenvolupament Rural (FEADER).  
  
Sisé  
Aquesta subvenció, no constitueix «ajuda d'estat» als efectes de la normativa comunitària, atés que no reuneix les característiques definitòries d'aquestes, d'acord amb la normativa europea (article 107 del Tractat de Funcionament de la Unió Europea). Els fons públics tenen com a beneficiària a una entitat sense ànim de lucre per a l'exercici d'accions que no suposen activitat empresarial, en no incloure la producció de béns o la prestació de serveis a canvi d'una remuneració.  
  
Contra la present resolució, que posa fi a la via administrativa, pot interposar-se potestativament recurs de reposició davant del director de l'Agència Valenciana de Foment i Garantia Agrària en el termini d'un mes, comptat des de l'endemà de la notificació, de conformitat amb el que disposen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques; o impugnar-se directament davant dels jutjats contenciosos administratiu en el termini de dos mesos, comptat des de l'endemà de la publicació, d'acord amb el que preveuen els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 2 de novembre de 2016.- El director de l'Agència Valenciana de Foment i Garantia Agrària: Francisco Rodríguez Mulero.  
  
  
  
ANNEX I  
Grups d'acció local provisional beneficiaris  
 de l'ajuda preparatòria  
  
Imports de l'ajuda concedida  
  
GAL provisional Quantia de l'ajuda  
Altmaesports 32.000,00 -  
Asociación para el Apoyo al Desarrollo Integral de las Comarcas de Interior (@DICI)   
32.000,00 -  
Grup d'Acció Local Rural Muntanya d'Alacant 32.000,00 -  
Grupo de Acción Local - Castellón Sur 74-46 10.000,00 -  
Maestrat - Plana Alta 1420 32.000,00 -  
Grupo de Acción Local Turia Calderona 32.000,00 -  
Asociación para el Desarrollo Rural Sostenible RURABLE 32.000,00 -  
  
Associació Som Rurals 32.000,00 -  
Asociación para el Desarrollo Sostenible de los Municipios del Caroig, Serra Grossa y Riberes del Xúquer   
32.000,00 -  
Agrupación Rural Sur de Alicante 32.000,00 -